ارمنیستان پرزیدنتی سرژ سرکیسیان بیرلشمیش میلتلر تشکیلاتی باش آسسامبلیاسینین ۷۲-جی سسییاسیندا چیخیشی ایله حیاسیزلیغین، آبیرسیزلیغین ان یوکسک سوییهسینه قالخدی.
ترند-این معلوماتینا گؤره، بونو باش ناظرین معاوینی، قاچقینلارین و مجبوری کؤچکونلرین ایشلری اوزره دؤولت کمیتهسینین صدری علی حسنوو «ایلهام علیئو بیزی جوجوق مرجانلییا قایتاردی» کیتابینین و «بؤیوک قاییدیشین باشلانغیجی – جوجوق مرجانلی» فیلمینین تقدیماتیندا دئییب.
حسنوو بیلدیریب کی، س.سرکیسیان بو چیخیشی ایله اؤزونو بوتون دونیا قارشیسیندا بیابیر ائتدی: «سن بیر اؤلکهنین اراضیسینین ۲۰ فایزینی ایشغال ائت و سونرا بو اؤلکهیه ایراد توت. بو نه دئمکدیر؟! بو چیخیشلا سارکیسیان اؤزونه نیفرت قازاندی و اؤزونو بوتون دونیا ایجتیمایتی قارشیسیندا بیابیر ائتدی. او تربیسیزلیینی، مدنیتسیزلیینی و ائتیک نورمالارا عمل ائتمدیینی گؤستردی. سرکیسیان چیخیش ائدرکن ازیلیر، بوزولور، خوف ایچینده ایدی. گناهکار اینسانلار نئجهدیر، ائله ایدی».
باش ناظرین معاوینی بیلدیریب کی، سرکیسیان چیخیشی ایله اینسانلیغین ان آشاغی سوییهسینه دوشدو.
او قید ائدیب کی، هر ایکی خالق ارمنیستان-آذربایجان، داغلیق قاراباغ مناقیشهسیندن یورولوب.
حسنوو دئییب کی، ارمنیلر سرکیسیان-کؤچریان رژیمیندن جانلارینی قورتارمالیدیرلار:
«اونلار هئچ زامان ارمنیستان-آذربایجان، داغلیق قاراباغ مناقیشهسینین حلینه راضی اولمایاجاقلار، چونکی اونلار آذربایجان اراضیلرینی ایشغال ائتمکله، خالقیمیزین قانینی تؤکمکله حاکمیته گلیبلر».
azb_Arab azb_Arab azb_Arab azb_Arab azb_Arab azb_Arab azb_Arab